turjo4nis/wikipedia-bn-dump-20250701 huggingface dataset:
খাষকাউলিয়া ইউনিয়ন

খাসকাউলিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৬.২৮ বর্গকিমি (১০.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৩৫৩ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১১টি।

তথ্যসূত্র

বহিঃসংযোগ
 অফিসিয়াল ওয়েবসাইট

চৌহালী উপজেলার ইউনিয়ন
খাষপুকুরিয়া ইউনিয়ন

খাসপুকুরিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি 	২২.৫৬ বর্গকিমি (৮.৭১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০০০  জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১১টি।

গ্রামসমূহ
 রেহাই আর মাশুকা
 বৈন্যা
 বিরমাশুকা
 বীরবাউনিয়া
 চর কোদালিয়া পূব
 চর কোদালিয়া পশ্চিম
 দেলদারপুর
 খাষদেলদারপুর (১) 
 খাষদেলদারপুর (২)
 এলাজ আর মাশুকিয়া
 দুপুলিয়া
 পুকুটিয়া
 এয়াজি
 এয়াজি গয়নাকান্দি
 এয়াজি কাঠালি
 এয়াজি শিংগুলিয়া
 আর মাশুকিয়া
 শাকপাল
 মিটায়ানী
 খাষপুকুলিয়া উত্তর
 খাষপুকুলিয়া দক্ষিণ

তথ্যসূত্র

বহিঃসংযোগ
 অফিসিয়াল ওয়েবসাইট

চৌহালী উপজেলার ইউনিয়ন
বাঘুটিয়া ইউনিয়ন, চৌহালী

বাঘুটিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৪.২২ বর্গকিমি (৯.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৫৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৮টি।

তথ্যসূত্র

বহিঃসংযোগ
 অফিসিয়াল ওয়েবসাইট

চৌহালী উপজেলার ইউনিয়ন
পূর্বদেশীয় খ্রিস্টধর্ম

পূর্বদেশীয় খ্রিস্টধর্ম বলতে সেইসব খ্রিস্টান ঐতিহ্য ও মণ্ডলী পরিবারকে বোঝায় যেগুলি আদিতে ধ্রুপদী প্রাচীন যুগ ও বিলম্বিত প্রাচীন যুগে পশ্চিম এশিয়া, মিশর, উত্তর-পূর্ব আফ্রিকা, পূর্ব ইউরোপ, দক্ষিণ-ইউরোপ, আনাতোলীয় উপদ্বীপ, দক্ষিণ ভারতের মালাবার উপকূল এবং দূরপ্রাচ্যের (পূর্ব এশিয়ার) কিয়দংশে বিকাশ লাভ করেছিল। পূর্বদেশীয় খ্রিস্টধর্ম পরিভাষাটি দিয়ে একটিমাত্র অভিন্ন ধর্ম-মৈত্রী বা ধর্ম-সম্প্রদায় নির্দেশ করা হয় না। পূর্বদেশীয় খ্রিস্টধর্মের প্রধান প্রধান সংগঠনগুলি হল পূর্বদেশীয় সনাতনপন্থী মণ্ডলী, প্রাচ্যদেশীয় সনাতনপন্থী মণ্ডলীসমূহ, পূর্বদেশীয় ক্যাথলিক মণ্ডলীসমূহ (যেগুলি রোমের পোপরাজ্যের সাথে পুনরায় মৈত্রী স্থাপন করেছে কিন্তু এখনও পূর্বদেশীয় উপাসনাপদ্ধতি বজায় রেখেছে), প্রতিবাদী পূর্বদেশীয় খ্রিস্টান মণ্ডলীসমূহ (যেগুলি ধর্মতত্ত্বের নিরিখে প্রতিবাদী কিন্তু সাংস্কৃতিক রীতিনীতি অনুযায়ী পূর্বদেশীয় খ্রিস্টান) এবং ঐতিহাসিক পূর্বের মণ্ডলী থেকে উদ্ভূত বিভিন্ন ধর্ম-সম্প্রদায়সমূহ। পূর্বদেশীয় খ্রিস্টধর্মের মণ্ডলীগুলি সাধারণত নিজেদেরকে "পূর্বদেশীয়" বলে নির্দেশ করে না, তবে পূর্বের আসিরীয় মণ্ডলী এবং পূর্বের প্রাচীন মণ্ডলী এর ব্যতিক্রম।

ঐতিহাসিকভাবে পূর্বদেশীয় মণ্ডলী পরিভাষাটি রোমের পবিত্র পোপরাজ্যকেন্দ্রিক লাতিন মণ্ডলী বা পশ্চিমা মণ্ডলীর সাথে (যেটি লাতিন উপাসনাপদ্ধতি ব্যবহার করে) পার্থক্য করার জন্য ব্যবহার করা হয়ে থাকে। এখানে "পশ্চিমা" ও "পূর্বদেশীয়" পরিভাষাগুলি খ্রিস্টধর্মের ভৌগোলিক বিভাজন থেকে উদ্ভূত হয়, যা মূলত গ্রিক বা হেল্লেনীয় পূর্বদেশ এবং লাতিন পাশ্চাত্যের মধ্যবর্তী সাংস্কৃতিক বিভাজন এবং ৩৯৫ খ্রিস্টাব্দে পশ্চিমা রোমান সাম্রাজ্য ও পূর্বদেশীয় বাইজেন্টীয় রোমান সাম্রাজ্য - এই দুইয়ের মধ্যকার রাজনৈতিক বিভাজনের একটি প্রতিচ্ছবি। ১৬শ শতকের প্রতিবাদী সংস্কারের পর থেকে "পশ্চিমা খ্রিস্টধর্ম" বলতে কেবলমাত্র লাতিন মণ্ডলীকেই নয়, বরং প্রতিবাদী মতবাদ এবং স্বাধীন ক্যাথলিকবাদকেও বোঝায়, এবং পূর্বদেশীয় খ্রিস্টধর্ম বলতে এগুলির বাইরে অবস্থিত সমস্ত খ্রিস্টান ধর্মসম্প্রদায়কে বোঝায়। এখানে উল্লেখ্য যে পূর্বদেশীয় কিছু মণ্ডলীর নিজেদের মধ্যে যে ঐতিহাসিক ও ধর্মতাত্ত্বিক সম্পর্ক বিদ্যমান, তার পরিবর্তে পশ্চিমা মণ্ডলীর সাথে তাদের ঐরূপ সম্পর্ক আরও বেশি ঘনিষ্ঠ।

বর্তমানে পূর্বদেশীয় খ্রিস্টধর্মের সবচেয়ে বৃহৎ মণ্ডলীটির নাম হল পূর্বদেশীয় সনাতনপন্থী মণ্ডলী। একারণে প্রায়শই পূর্বদেশীয় খ্রিস্টধর্মকে অনেক সময় "সনাতনপন্থী খ্রিস্টধর্ম" নামে ডাকা হয়ে থাকে। তবে সঠিকভাবে বলতে গেলে বেশীরভাগ খ্রিস্টান ধর্মসম্প্রদায়, তা সে পশ্চিমা বা পূর্বদেশীয় যাই হোক না কেন, নিজেদেরকে "সনাতনপন্থী" (অর্থাৎ "সঠিক বিশ্বাসের অনুসারী") ও "ক্যাথলিক" বা "বিশ্বজনীন" বিবেচনা করে এবং তারা সবাই ৩২৫ খ্রিস্টাব্দে নিকায়েয়ার সম্মেলনে তালিকাভুক্ত খ্রিস্টান মণ্ডলীর চারটি চিহ্ন গ্রহণ করেছে, যেগুলি হল "এক, পবিত্র, বিশ্বজনীন ও খ্রিস্টের বারোশিষ্যভিত্তিক" ()।

পূর্বদেশীয় মণ্ডলীগুলি (কিছু উপাসনা-পদ্ধতিহীন বিরুদ্ধবাদী সংগঠন ব্যতীত) একাধিক ধরনের উপাসনামূলক আচার-অনুষ্ঠান পালন করে, যেমন আলেকজান্দ্রীয় আচার-অনুষ্ঠান, আর্মেনীয় আচার-অনুষ্ঠান, বাইজেন্টীয় আচার-অনুষ্ঠান, পূর্ব সিরীয় আচার-অনুষ্ঠান (যা পারসিক বা ব্যাবিলনীয়/ক্যালডীয় আচার-অনুষ্ঠান নামেও পরিচিত) এবং পশ্চিম সিরীয় আচার-অনুষ্ঠান (যা অ্যান্টিয়কীয় আচার-অনুষ্ঠান নামেও পরিচিত)।

টীকা

তথ্যসূত্র

পূর্বদেশীয় খ্রিস্টধর্ম
খ্রিস্টান পরিভাষা
পূর্বদেশীয় অশূরীয় মণ্ডলী

পূর্বদেশীয় অশূরীয় মণ্ডলী (, ), যা দাপ্তরিকভাবে পবিত্র পূর্বদেশীয় প্রেরিতীয় কাথলিক অশূরীয় মণ্ডলী, (; ), নামে পরিচিত, হল একটি পূর্বদেশীয় খ্রীষ্টান মণ্ডলী যা ঐতিহাসিক পূর্বদেশীয় মণ্ডলীর ঐতিহ্যবাহী খ্রীষ্টতত্ত্ব ও মণ্ডলীতত্ত্ব অনুসরণ করে থাকে। এটি সিরীয় খ্রীষ্টধর্মের পূর্বদেশীয় শাখার অন্তর্ভুক্ত এবং পূর্ব সিরীয় আচার-অনুষ্ঠানের অন্তর্ভুক্ত সাধু আদ্দাই ও মারির আচার-অনুষ্ঠান পালন করে। এটি পূর্ব আরামীয় ভাষার একটি উপভাষা সিরীয় ভাষায় কথিত হয় এবং এর সিংহভাগ অনুসারী নৃতাত্ত্বিকভাবে অশূরীয় জাতির লোক।

এছাড়া ভারতে মণ্ডলীটির একটি মহাধর্মপ্রদেশ অবস্থিত, যেটি ভারতীয় কল্‌দীয় সিরীয় মণ্ডলী হিসেবে পরিচিত। অশূরীয় মণ্ডলীর প্রধান কার্যালয়টি ইরাকের উত্তরভাগের ইরাকি কুর্দিস্তান অঞ্চলের এর্বিল শহরে অবস্থিত। আদিতে এটি প্রাচীন অশূর রাজ্যে প্রবর্তিত হয়েছিল, যা বর্তমানে দক্ষিণ-পূর্ব তুরস্ক, উত্তর-পূর্ব সিরিয়া এবং উত্তর-পশ্চিম ইরান জুড়ে অবস্থিত। ২০১৫ সাল থেকে অশূরীয় মণ্ডলীর সর্বপ্রধান যাজক হলে কাথলিকস-পিতৃকুলপতি ৩য় মার গেওয়ার্গিস।

পূর্বদেশীয় অশূরীয় মণ্ডলী দাবি করে যে এটি ঐতিহাসিক পূর্বদেশীয় মণ্ডলীর সাথে ধারাবাহিকতা রক্ষা করে চলেছে। এটি প্রাচ্যদেশীয় সনাতনপন্থী মণ্ডলীসমূহ কিংবা পূর্বদেশীয় সনাতনপন্থী মণ্ডলী কোনওটির সাথেই মৈত্রীবদ্ধ নয়। অশূরীয় মণ্ডলীর একটি দলছুট শাখা রোমের পবিত্র পোপরাজ্যের সাথে সম্পূর্ণ মৈত্রীস্থাপন করে, যার নাম কল্‌দীয় ক্যাথলিক মণ্ডলী।

তথ্যসূত্র

পূর্বের আসিরীয় মণ্ডলী
মুক্তির আহ্বান ও শ্বাশত মুজিব

মুক্তির আহ্বান ও শ্বাশত মুজিব (২০২০ - ২০২৪) বাংলাদেশের স্বাধীনতার যুদ্ধের স্মৃতিফলক স্বরূপ বঙ্গবন্ধু শেখ মুজিবুর রহমানের সাতই মার্চের ভাষণ সংবলিত দুইটি ম্যুরাল। বাংলাদেশের স্বাধীনতার ভাষণের স্মৃতিস্তম্ভ হিসাবে মুজিব শত বর্ষ উপলক্ষে ভাস্কর্যটি নির্মাণ করা হয়। এই ভাস্কর্যটি ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের সম্মুখভাগে অবস্থিত। ভাস্কর্যটির নকশা প্রণয়ন করেন রাজশাহী বিশ্ববিদ্যালয়ের চারুকলা বিভাগের শিক্ষক কনক কুমার পাঠক। অসহযোগ আন্দোলনে শেখ হাসিনা পলায়নের পরে ৬ আগস্ট স্মৃতিফলকটি বুলডোজার দিয়ে ভেঙে ফেলা হয়।

অবস্থান 
মুক্তির আহ্বান ও শ্বাশত মুজিব মুর‍্যাল দুইটি কুষ্টিয়া জেলার ইবি থানার অন্তর্গত ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের সম্মুখভাগে অবস্থিত। মুর‍্যাল দুইটি হলের প্রধান ফটকের সম্মুখে দুই পাশে অবস্থিত।

ভাস্কর্যের বর্ণনা 
বিশ্ববিদ্যালয় প্রশাসন জানিয়েছে মুর‍্যাল দুইটি নির্মাণ করতে ব্যয় হয়েছে ৮ লক্ষ টাকা। ১৭ মার্চ ২০২০ তারিখ রাশিদ আসকারী ভাস্কর্যটি উদ্বোধন করেন।

মুক্তির আহ্বান 
মুক্তির আহ্বান ম্যুরালটি মূলত সাতই মার্চের ভাষণ সংবলিত একটি ম্যুরাল, মুর‍্যালটি ৩ ফুট ১২ ইঞ্চি বিশিষ্ট একটি মঞ্চের উপর অধিষ্ঠিত, মুর‍্যালটির উচ্চতা ৯ ফুট এবং প্রশস্ততা ১৮ ফুট। মুর‍্যালটি বঙ্গবন্ধু হল থেকে ২০ ফুট ১১ ইঞ্চি দূরত্বে অবস্থিত। ম্যুরালটিতে বঙ্গবন্ধুর ঐতিহাসিক ৭ মার্চের ভাষণ সাদা পাথরে লেখা আছে।

শ্বাশত মুজিব 
শ্বাশত মুজিব মুর‍্যালটি মূলত সাতই মার্চের ভাষণের সময়ের স্মৃতিকে স্মরণ করতে সেইরুপ একটি প্রতিমূর্তি। বঙ্গবন্ধু হল থেকে  ১২ ফুট ১৫ ইঞ্চি দূরত্বে ম্যুরালটি অবস্থিত। শ্বাশত মুজিব ম্যুরালটির উচ্চতা ১০.৫ ফুট এবং প্রশস্ততা ৭ ফুট। শাশ্বত মুজিবে বঙ্গবন্ধুকে নিয়ে অন্নদাশঙ্কর রায় ও ইংরেজ লেখক টেরি প্র্যাচেটের দুটি উক্তি খোদাই করা রয়েছে।

স্থাপনা তাৎপর্য 
জাতির পিতা বঙ্গবন্ধু শেখ মুজিবুর রহমান হলের তত্ত্বাবধানে এর নকশা করেন রাজশাহী বিশ্ববিদ্যালয়ের চারুকলা বিভাগের সহকারী অধ্যাপক কনক কুমার পাঠক। ২০১৯ সালের ১১ ডিসেম্বর ম্যুরাল স্থাপনের নিমিত্তে সমঝোতা চুক্তি স্বাক্ষরিত হয়, সেই চুক্তি মোতাবেক এক বছরের মধ্যেই ভাস্কর্যটি নির্মাণের কাজ শেষ হয়। বিশ্ববিদ্যালয় প্রশাসন জানিয়েছে, ভাস্কর্যটি নির্মাণের মধ্য দিয়ে নতুন প্রজন্মের কাছে বাংলাদেশের স্বাধীনতার ঘোষণার পিছনে বঙ্গবন্ধুর অবদানকে ধরে রাখতে ভাস্কর্যটি নির্মাণ করা হয়েছে, সাথে সাথে বিশ্ববিদ্যালয়ের শিক্ষার্থীরা মুক্তিযুদ্ধের ইতিহাস সম্পর্কেও জানতে পারবে।

ভেঙ্গে ফেলা 
কোটা আন্দোলনকর্মীদের সরকার পদত্যাগের অসহযোগ আন্দোলনের ফলে ৫ আগস্ট প্রধানমন্ত্রী শেখ হাসিনা বাংলাদেশ ত্যাগ করে। এরপরে ছাত্র জনতা ক্ষিপ্ত শেখ হাসিনার পিতার স্মৃতিচিহ্ন ভেঙ্গে ফেলে। শেখ হাসিনা পলায়নের পরে ৬ আগস্ট বিকাল বেলায় স্মৃতিফলকের বিভিন্ন অংশ হাতুড়ি দিয়ে এবং পুরো স্মৃতিফলক বুলডোজার দিয়ে ভেঙে ফেলা হয়।

আরো দেখুন 

 ইসলামী বিশ্ববিদ্যালয়, বাংলাদেশ
 মুক্তবাংলা ভাস্কর্য
 শহীদ স্মৃতিসৌধ, ইসলামী বিশ্ববিদ্যালয়

তথ্যসূত্র 

বাংলাদেশের স্বাধীনতা যুদ্ধের ভাস্কর্য
ইসলামী বিশ্ববিদ্যালয়, বাংলাদেশ
কুষ্টিয়া জেলার দর্শনীয় স্থান
শেখ মুজিবুর রহমানের স্মারক
বাংলাদেশের স্বাধীনতা যুদ্ধের স্মৃতিস্তম্ভ ও স্মারক
২০২০-এ বাংলাদেশে প্রতিষ্ঠিত
২০২০-এ প্রতিষ্ঠিত স্থাপনা
শেখ মুজিবুর রহমানের ব্যক্তিত্বের অর্চনা
কুষ্টিয়া জেলার ভাস্কর্য
শরৎকুমারী চৌধুরাণী

শরৎকুমারী চৌধুরাণী  (  ১৫ জুলাই ১৮৬১ - ১২ এপ্রিল ১৯২০) ছিলেন ঠাকুরবাড়ির বিশেষ ঘনিষ্ঠ ও ভারতীয় সম্পাদকীয় গোষ্ঠীর অন্তর্গত বাঙালি লেখিকা।

সংক্ষিপ্ত  জীবনী
শরৎকুমারীর জন্ম ১৮৬১ খ্রিস্টাব্দের ১৫ জুলাইয়ে বর্তমান ভারতের পশ্চিমবঙ্গের উত্তর চব্বিশ পরগনা জেলার ব্যারাকপুরের চাণকে তার মাতুলালয়ে। পিতা শশীভূষণ বসুর কর্মস্থল ছিল লাহোর। সেখানে তিন বৎসর বয়সে স্থানীয় বঙ্গবিদ্যালয়ে ভর্তি হন এবং ছয় বৎসর বয়সে লাহোর ইউরোপিয়ান স্কুলে শিক্ষাপ্রাপ্ত হন। হাওড়া আন্দুলের বিখ্যাত চৌধুরী পরিবারের অ্যাটর্নি অক্ষয়চন্দ্র চৌধুরীর সাথে ১৮৭১ খ্রিস্টাব্দের ১২ ই মার্চ তার বিবাহ হয়। স্বামী-স্ত্রী উভয়েরই ঠাকুর পরিবারের সঙ্গে ঘনিষ্ঠতা ছিল। রবীন্দ্রনাথ তাঁকে "লাহোরিণী" বলে উল্লেখ করতেন। ভারতীর সম্পাদকীয় গোষ্ঠীতে উভয়েরই উৎসাহী সভ্য এবং মাতৃভাষার পরম অনুরাগী ছিলেন। 'ভারতী',  'ভারতী ও বালক',  'সাধনা',  'ভান্ডার', 'বঙ্গদর্শন',  'ধ্রুব',  'সবুজপত্র', 'মানসী ও মর্মবাণী', 'বিশ্বভারতী' প্রভৃতি পত্রিকায় তার সাক্ষরহীন বহু রচনা প্রকাশিত হয়েছে। একমাত্র উপন্যাস  শুভবিবাহ ছাড়া কোন রচনাই পুস্তকাকারে প্রকাশিত হয় নি। 'শুভবিবাহ' প্রকাশিত হয়েছিল ১৯০৬ খ্রিস্টাব্দে। বাস্তব চিত্রণের জন্য উপন্যাসটি রবীন্দ্রনাথ ঠাকুর কর্তৃক বিশেষ প্রশংসিত হয়েছিল। 'বঙ্গদর্শন' পত্রিকায় কবিগুরু বিস্তৃত সমালোচনা করে বলেন -

জীবনাবসান
শরৎকুমারী ১৯২০ খ্রিস্টাব্দের ১১ এপ্রিল পরলোক গমন করেন।

তথ্যসূত্র 

১৮৬১-এ জন্ম
১৯২০-এ মৃত্যু
উত্তর চব্বিশ পরগনা জেলার ব্যক্তি
বাঙালি সাহিত্যিক
বাঙালি লেখক
বাংলাদেশ পুলিশ কল্যাণ ট্রাস্ট

বাংলাদেশ পুলিশ কল্যাণ ট্রাস্ট হলো পুলিশ সদস্যদের কল্যাণে বাংলাদেশ পুলিশ কর্তৃক মালিকানাধীন এবং পরিচালিত একটি সংস্থা।

ইতিহাস 
বাংলাদেশ পুলিশ কল্যাণ ট্রাস্ট বাংলাদেশ পুলিশের দেখভাল করে। কমিউনিটি ব্যাংক বাংলাদেশ লিমিটেড এর মাধ্যমে সংস্থাটি পরিচালিত হয়। ২০০৬ সালে, সংস্থাটি নিজেদের তহবিল সংগ্রহের জন্য বিভিন্ন পুলিশ লাইনে সংগীত অনুষ্ঠান আয়োজন করে। বাংলাদেশ পুলিশ কল্যাণ ট্রাস্ট নানামুখী বাণিজ্যিক কার্যক্রম পরিচালনার মাধ্যমে অর্জিত আয় হতে পুলিশ সদস্য ও তাঁদের পরিবারবর্গের কল্যাণার্থে চিকিৎসা সহায়তা, শিক্ষাবৃত্তি প্রদান ও অন্যান্য সেবামূলক কার্যক্রম গ্রহণ করে থাকে।।

সংস্থাটি কনকর্ড গ্রুপের সাথে অংশীদারত্বে পুলিশ প্লাজা কনকর্ড একটি উঁচু শপিং মল তৈরি করে। প্রধানমন্ত্রী শেখ হাসিনা ১১ জুন ২০১৫ তারিখে এই মলের উদ্বোধন করেছিলেন। ২০১৫ সালে, ট্রাস্টটি ঢাকা অ্যাটাক চলচ্চিত্রটি অর্থায়ন করেছিল, যা বাংলাদেশ পুলিশের একটি সোয়াট দলকে কেন্দ্র করে নির্মাণ করা  হয়েছিল।

এই ট্রাস্ট কমিউনিটি ব্যাংক বাংলাদেশের মালিক।

তথ্যসূত্র

বহিঃসংযোগ

বাংলাদেশের সরকারি সংস্থা
বাংলাদেশ পুলিশ
বাংলাদেশের রাজনীতি
বাংলাদেশ পুলিশ কল্যাণ ট্রাস্ট
ডর্সালিস পেডিস ধমনী

মানব শারীরস্থানে, ডর্সালিস পেডিস ধমনি (পায়ের পৃষ্ঠীয় ধমনি), হলো একটি রক্তনালী যেটি নিম্নবাহুতে পায়ের পৃষ্ঠীয় তলে অক্সিজেনসমৃদ্ধ রক্ত বহন করে। এটি মিডিয়াল ম্যালিওলাস থেকে ১/৩ দূরত্বে অবস্থিত। এটি গোড়ালি জয়েন্টের পূর্ববর্তী দিক থেকে উত্থিত হয় এবং পূর্ববর্তী টিবিয়াল ধমনির একটি ধারাবাহিকতা হিসেবে কাজ করে। এটি প্রথম ইন্টারমেটারসাল স্পেসের প্রক্সিমাল অংশে সমাপ্ত হয়। যেখানে এটি দুটি শাখায় বিভক্ত হয়; প্রথমটি হলো পৃষ্ঠীয় মেটাটারসেল ধমনি এবং দ্বিতীয়টি হলো গভীর প্লান্টার ধমনি। ডর্সালিস পেডিস ধমনি গভীর প্ল্যান্টার ধমনির মাধ্যমে পায়ের প্ল্যান্টারের রক্ত সরবরাহের সাথে সংযোগ স্থাপন করে।

ডর্সালিস পেডিস ধমনি বরাবর রয়েছে গভীর শিরা এবং ডর্সালিস পেডিস শিরা।

ডর্সালিস পেডিস ধমনির নাড়ির স্পন্দন 
ডর্সালিস পেডিস ধমনি স্পন্দনের একটি নির্ভরযোগ্য ল্যান্ডমার্ক হিসেবে কাজ করে।  রোগীর পেরিফেরিয়াল ভাস্কুলার রোগ আছে কিনা তা মূল্যায়ন করার সময় চিকিৎসকরা প্রায়শই এটি পরীক্ষা করে দেখেন। এটি ২/৩% তরুণ সুস্থ ব্যক্তিদের মধ্যে একতরফাভাবে বা দ্বিপক্ষীয়ভাবে অনুপস্থিত।

তথ্যসূত্র

বহিঃসংযোগ
 Umich.edu এ চিত্র
 http://www.dartmouth.edu/~humananatomy/figures/chapter_17/17-3।  এইচটিএম 

নিম্নাঙ্গের ধমনি
তপন ঘোষ

তপন ঘোষ (১১ মে ১৯৫৩ - ১২ জুলাই ২০২০) ভারতের পশ্চিমবঙ্গের একজন হিন্দু জাতীয়তাবাদী নেতা এবং হিন্দু সংহতির প্রতিষ্ঠাতা। শুরুতে তিনি আরএসএসের সদস্য  হিসেবে তার কর্মজীবন শুরু করেন, পরে তিনি হিন্দু সংহতি নামে একটি নিজস্ব সংগঠন গঠন করেন।

জীবনের প্রথমার্ধ 
তপন ঘোষ ১১ মে ১৯৫৩ সালে পশ্চিমবঙ্গের মুর্শিদাবাদের দক্ষিণখণ্ডে জন্মগ্রহণ করেন। তাঁর পিতার নাম শ্রী গঙ্গাধর ঘোষ এবং মাতার নাম শ্রীমতী অনিমা ঘোষ। তাঁরা দুই বোন এক ভাই।  তিনি কখনও বিয়ে করেনি।

১৩ বছর বয়সে, তিনি আরএসএসের সাথে জড়িত হন। স্কুল শেষ করার পরে তিনি কলকাতা বিশ্ববিদ্যালয়ে পদার্থবিদ্যায় স্নাতক সম্পন্ন করেন। ছাত্রজীবনে তিনি অখিল ভারতীয় বিদ্যার্থী পরিষদের সদস্য হয়ে ছাত্র রাজনীতিতে প্রবেশ করেছিলেন। তিনি 'বুদ্ধ অমরনাথ যাত্রা'-র (রাজৌরী) একটি বিশাল প্রতিনিধি দলের নেতৃত্ব দিতেন।

দিল্লী, কাশ্মীর, পশ্চিমবঙ্গ, ত্রিপুরা, আসামসহ ভারতের বিভিন্ন স্থানে তিনি আরএসএস প্রচারক হিসাবে ভ্রমণ করেছিলেন।

হিন্দু সংহতি গঠন 

আরএসএসের সদস্য হিসাবে তিন দশকেরও বেশি সময় দায়িত্ব পালন করার পরে, তিনি অনুভব করেছিলেন যে তাঁর লক্ষ্য পূরণের জন্য নতুন সংস্থা গঠনের সময় এসেছে।  তপন ঘোষ তাঁর অনুসারীদের নিয়ে ১৪ই ফেব্রুয়ারি ২০০৮ সালে হিন্দু সংহতি প্রতিষ্ঠা করেছিলেন। হিন্দু সংহতির প্রাথমিক কার্য অঞ্চল ছিল পূর্ব ভারত তথা পশ্চিমবঙ্গ, আসাম, ঝাড়খণ্ড ও ত্রিপুরা।

তিনি এবং তার সংস্থা তার রাজ্যে ঘর ওয়াপসি কর্মসূচিতেও সক্রিয় ছিলেন এবং অন্যান্য কার্যকলাপের জন্যও তাকে গ্রেপ্তার করা হয়েছে।

বিদেশী আমন্ত্রণ 
ব্রিটিশ সংসদ সদস্য বব ব্ল্যাকম্যান তাকে যুক্তরাজ্যে আমন্ত্রণ জানিয়েছিলেন। যেখানে ঘোষ ওয়েস্টমিনিস্টারে একটি সংসদ কমিটির কক্ষে বাঙালি হিন্দুদের দুর্দশা এবং উগ্র ইসলামের বিপদ সম্পর্কে ভাষণ দিয়েছিলেন।

বিভিন্ন সংগঠনের আমন্ত্রণে (হিন্দু কংগ্রেস অব আমেরিকা, ইন্দো-মার্কিন বুদ্ধিজীবী ফোরাম এবং অন্যান্য) মার্কিন যুক্তরাষ্ট্র ও ইসরায়েলে গিয়ে বক্তৃতা এবং সাক্ষাৎকার দিয়েছিলেন।

মৃত্যু 
২০২০ সালের জুনের শেষের দিকে, তিনি কোভিড-১৯ দ্বারা সংক্রামিত হন । ২০২০ সালের ১২ জুলাই, হাসপাতালে ১৫ দিন অতিবাহিত করার পর ৬৭ বছর বয়সে মারা যান।

আরো দেখুন 
 হিন্দু সংহতি
 পশ্চিমবঙ্গে হিন্দুধর্ম

তথ্যসূত্র

বহিঃসংযোগ 

 

১৯৫৩-এ জন্ম
২০২০-এ মৃত্যু
হিন্দু জাতীয়তাবাদী
বাঙালি হিন্দু
মুর্শিদাবাদ জেলার ব্যক্তি
ভারতে কোভিড-১৯ বৈশ্বিক মহামারিতে মৃত্যু
রাষ্ট্রীয় স্বয়ংসেবক সংঘের সদস্য
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় হিন্দু
হিন্দু পুনরুজ্জীবনবাদী
চম্পাত রায়

চম্পাত রায়  
তিনি বিশ্ব হিন্দু পরিষদ এর একজন নেতা ও সহসভাপতি, এবং বর্তমানে শ্রী রাম জন্মভূমি তীর্থক্ষেত্র এর সাধারণ সম্পাদক হিসাবে দায়িত্ব পালন করছেন।

জীবনের প্রথমার্ধ 
চম্পাত রায় উত্তরপ্রদেশের বিজনোর জেলার বাসিন্দা। তিনি ১৯৪৬ সালে রামেশ্বর প্রসাদ বানসালের পরিবারে জন্মগ্রহণ করেন। চম্পাত শৈশব থেকেই রাষ্ট্রীয় স্বয়ংসেবক সংঘ দ্বারা প্রভাবিত হয়ে এতে যোগ দেন। চম্পত রায় সংঘের ধারণা প্রচারের জন্য কঠোর পরিশ্রম করেছিলেন এবং সংগঠনের প্রচারক ছিলেন। তিনি রসায়ন বিষয়ে অধ্যয়ন করেন এবং বিজনোর জেলার ধামপুরে অবস্থিত আরএসএম ডিগ্রি কলেজে রসায়নের অধ্যাপক হিসেবেও কাজ করেছেন । তিনি বেশকয়েকটি বইও লিখেছেন।

তথ্যসূত্র

জন্মের বছর অনুপস্থিত (জীবিত মানুষ)
জীবিত ব্যক্তি
অযোধ্যা বিবাদ
বিশ্ব হিন্দু পরিষদ
হিন্দু জাতীয়তাবাদী
বিশ্ব হিন্দু পরিষদের সদস্য
ভারতীয় রাজনৈতিক ব্যক্তি
আশু মালিক

আশু মালিক (জন্ম: ০৬ এপ্রিল ১৯৮৩) ভারতের উত্তরপ্রদেশ রাজ্যের একজন রাজনীতিবিদ। তিনি উত্তরপ্রদেশ বিধান পরিষদের একজন সদস্য। তিনি উত্তর প্রদেশের সমাজবাদী পার্টিরও একজন সদস্য। (মোরাদাবাদ)

তথ্যসূত্র 

১৯৮৩-এ জন্ম
জীবিত ব্যক্তি
উত্তরপ্রদেশের সমাজবাদী পার্টির রাজনীতিবিদ
উত্তরপ্রদেশ বিধান পরিষদের সদস্য
উত্তরপ্রদেশ বিধানসভার সদস্য ২০২২-২০২৭
রীনা দেবী

রীনা দেবী, (রিনা যাদব নামে পরিচিত), জনতা দল (সংযুক্ত) এর একজন ভারতীয় রাজনীতিবিদ। তিনি নালন্দা থেকে বিহার আইন পরিষদের সদস্য।

তথ্যসূত্র

১৯৮০-এ জন্ম
জীবিত ব্যক্তি
জনতা দল (সংযুক্ত) এর রাজনীতিবিদ
বিহার বিধান পরিষদের সদস্য
নালন্দা জেলার ব্যক্তি
সর্বভারতীয় যাদব মহাসভার সদস্য
মদন মোহন মাহাতো

মদন মোহন মাহাতো একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেস দলটির সদস্য ছিলেন।

তিনি ২ জানুয়ারী, ১৯২৭ সালে পুরুলিয়া জেলার আগরদিহ গ্রামে জন্মগ্রহণ করেন। তিনি ছিলেন জয়রাম মাহাতোর ছেলে। তিনি হুলমুড়া এইচ.ই বিদ্যালয়ে পড়াশুনা করেন। তিনি স্কুল শিক্ষক হিসাবে কাজ করেছিলেন। তিনি আগারদিহ গ্রামে বাস করতেন এবং সেখানকার বেশ কয়েকটি স্থানীয় সমিতিতে অফিসার হিসাবে দায়িত্ব পালন করেছিলেন। ভারতীয় জাতীয় কংগ্রেসে তিনি কাশীপুর কংগ্রেস কমিটির সহ-সভাপতি হিসাবে দায়িত্ব পালন করেছিলেন এবং পুরুলিয়া জেলা কংগ্রেস কমিটির সদস্য ছিলেন।

১৯৭১ সালের পশ্চিমবঙ্গ বিধানসভা নির্বাচনে তিনি কাশীপুর আসনে জয়লাভ করেন। তিনি ১১,৫৫২টি (৩৮.৫২%) ভোট পেয়েছিলেন। পরের বছর, ১৯৭২ সালের পশ্চিমবঙ্গ বিধানসভা নির্বাচনে তিনি ১৪,২২২টি (৫২.২৮%) ভোট পেয়ে কাশীপুর আসনটি ধরে রাখেন।

মাহাতো ১৯৯১ সালের পশ্চিমবঙ্গ বিধানসভা নির্বাচনে হুড়া আসনটিতে প্রতিদ্বন্দ্বিতা করেছিলেন, তিনি ২৫,৪৩৯টি (২৭.৭৪%) ভোট পেয়ে দ্বিতীয় হয়েছিলেন।

তথ্যসূত্র

১৯২৭-এ জন্ম
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
ওরেলিয়াঁ চুয়ামেনি

ওরেলিয়াঁ চুয়ামেনি (, ; জন্ম: ২৭ জানুয়ারি ২০০০) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগা-এর ক্লাব রিয়াল মাদ্রিদ এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৬–০৭ মৌসুমে, ফরাসি ফুটবল ক্লাব দার্তিগুয়ের যুব পর্যায়ের হয়ে খেলার মাধ্যমে চুয়ামেনি ফুটবল জগতে প্রবেশ করেছেন এবং পরবর্তীকালে বর্দোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব বর্দো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বর্দো বি-এর হয়ে তিনি ১৬ ম্যাচে ৩টি গোল করেছেন। ২০১৭–১৮ মৌসুমেই তিনি বর্দোর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ২১.৪ মিলিয়ন ইউরোর বিনিময়ে বর্দো হতে মোনাকোয় যোগদান করেছেন।

২০১৫ সালে, চুয়ামেনি ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ওরেলিয়াঁ চুয়ামেনি ২০০০ সালের ২৭শে জানুয়ারি তারিখে উত্তর ফ্রান্সের রুঅঁ শহরে জন্মগ্রহণ করেন এবং পরবর্তীতে দক্ষিণ-পশ্চিম ফ্রান্সের বর্দো শহরে বেড়ে ওঠেন। তিনি ক্যামেরুনীয় বংশোদ্ভূত।

আন্তর্জাতিক ফুটবল 
চুয়ামেনি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ২৭শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে তিনি ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। একই বছরে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বে তার দল স্পেন অনূর্ধ্ব-১৭ দলের কাছে ২–১ গোলের ব্যবধানে পরাজিত হয়েছিল; সেখানে তিনি ২ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

পাদটীকা

তথ্যসূত্র

বহিঃসংযোগ 
 
 
 
 
 

২০০০-এ জন্ম
জীবিত ব্যক্তি
ফরাসি ফুটবলার
ফুটবল ক্লাব জিরোঁদেঁ দে বর্দোর খেলোয়াড়
মোনাকো ফুটবল ক্লাবের খেলোয়াড়
লিগ ১-এর খেলোয়াড়
ফুটবল মধ্যমাঠের খেলোয়াড়
ফ্রান্সের আন্তর্জাতিক ফুটবলার
রিয়াল মাদ্রিদ ফুটবল ক্লাবের খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফ্রান্সের আন্তর্জাতিক যুব ফুটবলার
২০২২ ফিফা বিশ্বকাপের খেলোয়াড়
ফরাসি জাতীয় চ্যাম্পিয়নশিপ ৩-এর খেলোয়াড়
লা লিগার খেলোয়াড়
স্পেনে ফরাসি প্রবাসী ক্রীড়াবিদ
উয়েফা ইউরো ২০২৪-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২১শ শতাব্দীর ফরাসি পুরুষ ক্রীড়াবিদ
মোনাকোয় ফরাসি প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
ফ্রান্সের নাগরিকীকৃত নাগরিক
রেলপথ পরিদর্শন অধিদপ্তর

রেলপথ পরিদর্শন অধিদফতর  রেল নিরাপত্তা ও রেল পরিদর্শনের দায়িত্বপ্রাপ্ত রেল মন্ত্রণালয়ের অধীনে একটি বাংলাদেশ সরকারী নিয়ন্ত্রক সংস্থা। বাংলাদেশে রেললাইন ও অবকাঠামো পরিদর্শনের দায়িত্ব এই অধিদফতর পালন করে।

ইতিহাস 
১৮৯০ সালে ব্রিটিশ ভারতের সময় রেলওয়ে পরিদর্শন অধিদফতর  প্রতিষ্ঠিত হয়। এই অধিদফতর  বাংলাদেশে রেললাইন ও অবকাঠামো পরিদর্শনের দায়িত্ব পালন করে থাকে। এছাড়া এই সংস্থাটি বড় ট্রেন দুর্ঘটনার তদন্ত করে থাকে।

২০২০ সালের অক্টোবর মাসে রেলওয়ে পরিদর্শক অসীম কুমার তালুকদার ঢাকা ও চট্টগ্রামে রেললাইন পরিদর্শন শেষে ডিজিটাল সিগন্যাল স্থাপন পরিদর্শন করেন।

তথ্যসূত্র 

বাংলাদেশের সরকারি সংস্থা
ঢাকা ভিত্তিক সংগঠন
১৮৯০-এ ভারতে প্রতিষ্ঠিত
কালিদাস নাগ

ডঃ কালিদাস নাগ'  ( ৬ ফেব্রুয়ারি, ১৮৯১ – ৯  নভেম্বর  ১৯৬৬) ছিলেন প্রখ্যাত ভারতীয় বাঙালি ঐতিহাসিক ও লেখক। ১৯৫২ খ্রিস্টাব্দ  হতে ১৯৫৪ খ্রিস্টাব্দ পর্যন্ত  সময়ের ভারতের রাষ্ট্রপতির মনোনীত রাজ্যসভার সদস্য  ছিলেন।

 জন্ম ও শিক্ষা জীবন 

কালিদাস নাগের জন্ম ব্রিটিশ ভারতের অধুনা পশ্চিমবঙ্গের হাওড়া জেলার শিবপুরে। পিতা মতিলাল নাগ ও মাতা কমল নাগ। এঁদের পৈতৃক নিবাস ছিল বাঁকুড়া জেলার   বিষ্ণুপুরে। তিনি ১৯০৮ খ্রিস্টাব্দে শিবপুর হাই স্কুল থেকে এন্ট্রান্স পাশ করে কলকাতার  স্কটিশ চার্চ কলেজে ভর্তি হন। এখান থেকে এফ.এ এবং ১৯১২ খ্রিস্টাব্দে ইতিহাসে অনার্স নিয়ে বি.এ পাশ করেন। এরপর কলকাতা বিশ্ববিদ্যালয় ইতিহাসে এম.এ পাশ করেন। 

 কর্মজীবন 
এম.এ পাশের পর ১৯১৫ খ্রিস্টাব্দে স্কটিশ চার্চ কলেজেই অধ্যাপনা শুরু করেন। ১৯২১ - ২২ খ্রিস্টাব্দে তিনি সিংহল মহেন্দ্র কলেজের অধ্যক্ষ ছিলেন। ১৯২৩ খ্রিস্টাব্দে কলকাতা বিশ্ববিদ্যালয়ের লেকচারার হন এবং এই বছরেই বিশ্ববিদ্যালয় থেকে 'ডক্টরেট' উপাধি লাভ করেন। ১৯২১ খ্রিস্টাব্দে জেনিভায় অনুষ্ঠিত আন্তর্জাতিক শিক্ষা সম্মেলনে ভারতের প্রতিনিধিত্ব করেন। ১৯২৪ খ্রিস্টাব্দে রবীন্দ্রনাথ ঠাকুরের সঙ্গে প্রাচ্য ও চীন সফরে যান। বৃহত্তর ভারতের সাংস্কৃতিক রূপ ও বার্তা তিনি লেখায় ও বক্তৃতায় দেশে দেশে বহন করেছেন। এশিয়ার সৌভ্রাত্র গঠনে তার বাস্তব প্রয়াসও উল্লেখযোগ্য। সম্ভবত এই কারণেই দ্বিতীয় বিশ্বযুদ্ধের সময় তিনি বিনাবিচারে কারারুদ্ধ হন। পরবর্তীকালে স্বাধীন ভারতে রাজনীতিতে সক্রিয় ছিলেন। রাষ্ট্রপতির মনোনীত সদস্য হন রাজ্যসভার। তিনি "প্রবাসী" ও "মডার্ন রিভিউ" পত্রিকার ম্যানেজিং ডিরেক্টর ছিলেন।

বিশিষ্ট ফরাসি নাট্যব্যক্তিত্ব, প্রাবন্ধিক, ঔপন্যাসিক ও আধ্যাত্মিক ব্যক্তিত্ব  রোম্যাঁ রোলাঁর সঙ্গে তার ঘনিষ্ঠ সম্পর্ক ছিল।

সুলেখিকা শান্তা দেবী তার পত্নী এবং প্রখ্যাত "কল্লোল" প্রতিষ্ঠাতা ও সহ-সম্পাদক গোকুলচন্দ্র নাগ তার অনুজ। 

 রচনাসম্ভার 
কালিদাস নাগের রচিত গ্রন্থগুলি হল  -

 আর্ট অ্যান্ড আর্কিওলজি অ্যাব্রড ইউনিয়ন অ্যান্ড প্যাসিফিক ওয়ার্ল্ড উইথ টেগোর ইন চায়না অ্যান্ড সিলোন টেগোর অ্যান্ড গান্ধী স্বদেশ ও সভ্যতা ডিসকভারি অব এশিয়া'' (১৯৫৭) কলকাতার 'দ্য ইনস্টিটিউট অফ এশিয়ান আফ্রিকান রিলেশন' প্রকাশনা

তথ্যসূত্র

বহিঃসংযোগ
 Brief Biodata

বাঙালি ইতিহাসবিদ
২০শ শতাব্দীর ভারতীয় ইতিহাসবিদ
কলকাতা বিশ্ববিদ্যালয়ের শিক্ষক
কলকাতা বিশ্ববিদ্যালয়ের প্রাক্তন শিক্ষার্থী
স্কটিশ চার্চ কলেজের প্রাক্তন শিক্ষার্থী
১৯৬৬-এ মৃত্যু
১৮৯২-এ জন্ম
হাওড়া জেলার ব্যক্তি
বাঙালি লেখক
রাজ্যসভার মনোনীত সদস্য
প্যারিস বিশ্ববিদ্যালয়ের প্রাক্তন শিক্ষার্থী
ফ্রান্সে প্রবাসী
পশ্চিমবঙ্গের লেখক
অমৃতলাল তারওয়ালা

অমৃতলাল বল্লভদাস তারওয়ালা একজন ভারতীয় রাজনীতিবিদ ছিলেন। তিনি ভারতীয় জনতা পার্টির প্রার্থী হিসেবে খান্ডওয়া আসন থেকে মধ্যপ্রদেশ লোকসভার সদস্য নির্বাচিত হয়েছিলেন।

তথ্যসূত্র

বহিঃসংযোগ 
 ভারতের সংসদ ওয়েবসাইটে অফিসিয়াল জীবনীমূলক স্কেচ

মধ্যপ্রদেশের লোকসভা সদস্য
নবম লোকসভার সদস্য
মধ্যপ্রদেশের ভারতীয় জাতীয় কংগ্রেসের রাজনীতিবিদ
১৯৪৭-এ জন্ম
২০০৮-এ মৃত্যু
এম সুন্দরদাস

এম সুন্দরদাস একজন ভারতীয় রাজনীতিবিদ ও তিন বারের বিধানসভা সদস্য। তিনি বিলাভানকোড নির্বাচনী এলাকা থেকে ১৯৮৪, ১৯৮৯ এবং ১৯৯১ সালের নির্বাচনে ভারতীয় জাতীয় কংগ্রেসের প্রার্থী হিসাবে তামিলনাড়ু বিধানসভার সদস্য নির্বাচিত হন।

তথ্যসূত্র 

কন্যাকুমারী জেলার ব্যক্তি
তামিলনাড়ুর ভারতীয় জাতীয় কংগ্রেসের রাজনীতিবিদ
জীবিত ব্যক্তি
দশম তামিলনাড়ু বিধানসভার সদস্য
তামিলনাড়ু বিধানসভার সদস্য ১৯৯১-১৯৯৬
তামিলনাড়ু বিধানসভার সদস্য ১৯৮৫-১৯৮৯
সর্বভারতীয় মহিলা কংগ্রেস

অল ইন্ডিয়া মহিলা কংগ্রেস('  'এইআইএমসি' ), '' 'মহিলা কংগ্রেস' 'হিসাবেও পরিচিত, কংগ্রেস পার্টি এর মহিলা শাখা ( আইএনসি)।  
বর্তমান রাষ্ট্রপতি হলেন সুস্মিতা দেব।

ইতিহাস 

সংস্থার প্রথম দিকের একটি উচ্চ পয়েন্ট ছিল ১৯৮৪ সালের মাঝামাঝি বেঙ্গালুরু এ অনুষ্ঠিত ইন্দিরা গান্ধী, রাজীব গান্ধী, এবং ৩০,০০০ প্রতিনিধিরা।

আরও দেখুন 
 ভারতীয় যুব কংগ্রেস
 ভারতের জাতীয় ছাত্র ইউনিয়ন

তথ্যসূত্র

বহিঃসংযোগ
 Official website

১৯৮৪-এ ভারতে প্রতিষ্ঠিত
অল ইন্ডিয়া মহিলা কংগ্রেস
ভারতের রাজনৈতিক দলের মহিলা শাখা